**Izjava Partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele**

Ja, dolje potpisani, kao osoba ovlaštena za zastupanje Partnera, osobno i u ime Partnera potvrđujem da su podaci sadržani u dokumentaciji projektnog prijedloga < umetnuti naziv > u postupku dodjele bespovratnih sredstava **„Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ istiniti i točni**.

Poštujući **načelo izbjegavanja dvostrukog financiranja**, osobno i u ime Partnera potvrđujem da predloženi prihvatljivi troškovi (izdaci) nisu prethodno (su)financirani bespovratnim sredstvima, niti da će isti troškovi (izdatci), neovisno o okolnostima, biti dvaput financirani iz javnih izvora, uključujući i proračun Europske unije.

Potpisom ove Izjave osobno i u ime Partnera potvrđujem da su na strani Partnera **ispunjeni preduvjeti za sudjelovanje u postupku dodjele bespovratnih sredstava**, odnosno da se Partner, niti dolje spominjane osobe **ne nalaze niti u jednoj od situacija**:

1. da je nad Partnerom podnesen **prijedlog za otvaranje predstečajnog ili stečajnog postupka**; pokrenut **prethodni postupak** radi utvrđivanja pretpostavki za otvaranje stečajnog postupka; **otvoren predstečajni ili stečajni postupak**, ispunjeni uvjeti za pokretanje ili je pokrenut **postupak likvidacije** (po službenoj dužnosti ili po prijedlogu); podnesen prijedlog za otvaranje **postupka izvanredne uprave**; da njime upravlja **osoba postavljena od strane nadležnog suda** ili je pokrenut postupak nadležnog suda za postavljanje osobe koja će njime upravljati; da je u **nagodbi s vjerovnicima** ili je pokrenut postupak nagodbe s vjerovnicima; da je **obustavio poslovne djelatnosti**, ili da se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični nekom od prethodno navedenih postupaka;
2. u slučaju ako je partner ili osoba ovlaštena po zakonu za zastupanje partnera (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela: sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja), članka 98. (financiranje terorizma) i članka 265. (pranje novca), članka 106. (trgovanje ljudima), korupciju na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem), iz Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21, 114/22, 114/23, 36/24) odnosno države čiji je državljanin osoba ovlaštena po zakonu za njihovo zastupanje;
3. da je Partner/osobe ovlaštene po zakonu za zastupanje Partnera pravomoćno proglašen/e krivim/a zbog **teškog profesionalnog propusta**;
4. da Partner nije ispunio obvezu isplate **plaća** zaposlenicima, **plaćanja doprinosa za financiranje obveznih osiguranja** (npr. doprinosi za zdravstveno ili mirovinsko osiguranje) ili plaćanja **poreza** u skladu s propisima Republike Hrvatske kao države u kojoj je osnovan Partner i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana Partnera (ako oni nemaju poslovni nastan u Republici Hrvatskoj). U pogledu ove točke, smatra se prihvatljivim da Partner nije udovoljio spomenutim obvezama, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja;
5. da je Partner u **sukobu interesa** u predmetnom postupku dodjele bespovratnih sredstava, odnosno da je Partner pokušao pribaviti povjerljive informacije ili na nepropisan način utjecati na postupak odabira tijekom ovog ili prijašnjih Poziva na dostavu projektnih prijedloga;
6. da Partner nije izvršio povrat sredstava prema odluci Ministarstva demografije i useljeništva ili mu je naplaćeno jamstvo za izvršenje ugovornih obveza;
7. da je Partner dostavio lažne informacije u sklopu projektnog prijedloga.

**Potvrđujem da se Partner** <*odabrati:* smatra/ne smatra> **javnim ili sektorskim naručiteljem u smislu važećeg Zakona o javnoj nabavi.**

**Partner potvrđuje da se obvezuje iz vlastitih sredstva osigurati:**

* sredstva za financiranje razlike između iznosa ukupnih prihvatljivih troškova projekta; te iznosa dodijeljenih financijskih sredstava;
* sredstva za financiranje ukupnih neprihvatljivih troškova projektnog prijedloga.

**Partner potvrđuje da će provesti sljedeće projektne aktivnosti** <*odabrati*>

* opremanje i uređenje jednog postojećeg objekta ustanove za predškolski odgoj i obrazovanje edukativnim, povijesnim, kulturnim i kreativnim te sportskim sadržajima te sadržajima vezanim uz prirodu i zaštitu okoliša **- OBAVEZNA AKTIVNOST;**
* promidžba i vidljivost - **OBAVEZNA AKTIVNOST**;
* upravljanje projektom i administracija.

**Partner potvrđuje sljedeće:**

* projekt se provodi u potpunosti na teritoriju Republike Hrvatske;
* aktivnosti projekta u skladu su s prihvatljivim aktivnostima u okviru ovog Poziva;
* projekt u trenutku podnošenja projektnog prijedloga nije fizički niti financijski završen;
* projekt ne smije završiti prije potpisa Ugovora o dodjeli bespovratnih sredstava;
* projekt je u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovaj Poziv.

**Partner potvrđuje da je vlasnik zemljišta i/ili nekretnine koja je predmet Projekta ili može dokazati pravni interes** <*odabrati, ako je primjenjivo*>

Partner se obvezuje dostaviti sken dokaza u vidu sljedećih dokumenata:

* izvadak iz zemljišne knjige iz kojeg je vidljivo da je Partner nositelj prava građenja na zemljištu i/ili nekretnini bez upisanih prava trećih osoba, plombi, zabilježbi i predbilježbi koje bi mogle dovesti u pitanje vlasništvo Partnera ili realizaciju projekta. Ako postoji upisano pravo trećih osoba, plomba, zabilježba i predbilježba potrebno je dostaviti, zajedno s izvatkom iz zemljišne knjige, izjavu nositelja upisanog prava da navedeno pravo neće dovesti u pitanje vlasništvo ili realizaciju projekta i/ili
* ugovor na temelju kojega je stekao pravo provedbe projektnih aktivnosti (u slučaju kad Partner nije vlasnik); ugovor treba biti potpisan i ovjeren kod javnog bilježnika te je potrebno dostaviti dokaz o vlasništvu potpisnika u vidu izvatka iz zemljišne knjige bez upisanih prava trećih osoba, plombi, zabilježbi i predbilježbi koje bi mogle dovesti u pitanje vlasništvo ili realizaciju projekta. Ako postoji upisano pravo trećih osoba, plomba, zabilježba i predbilježba potrebno je dostaviti, zajedno s izvatkom iz zemljišne knjige, izjavu nositelja upisanog prava da navedeno pravo neće dovesti u pitanje vlasništvo ili realizaciju projekta i/ili
* suglasnost nadležnog tijela s realizacijom projekta na predmetnom zemljištu i/ ili nekretnini te dokaz o vlasništvu od strane nadležnog tijela koje je izdalo suglasnost u vidu izvatka iz zemljišne knjige, bez upisanih prava trećih osoba, plombi, zabilježbi i predbilježbi koje bi mogle dovesti u pitanje vlasništvo ili realizaciju projekta. Ako postoji upisano pravo trećih osoba, plomba, zabilježba i predbilježba potrebno je dostaviti, zajedno s izvatkom iz zemljišne knjige, izjavu nositelja upisanog prava da navedeno pravo neće dovesti u pitanje vlasništvo ili realizaciju projekta.

**Potpisom ove Izjave Partner:**

* se obvezuje, u slučaju potrebe, dostaviti tražena dodatna pojašnjenja i/ili dokumentaciju vezane uz provjeru prijave projektnog prijedloga;
* potvrđuje kako je upoznat s činjenicom da će se podaci o projektu koji su od javnoga značenja javno objaviti, sve sukladno odredbama iz Poziva na dostavu projektnih prijedloga, posebice u odnosu na odredbe koje uređuju obradu osobnih podataka;
* se obvezuje, ukoliko se naknadno izmijenila situacija Partnera u odnosu na jednu ili više točaka navedenih u ovoj Izjavi, o tome odmah obavijestiti Ministarstvo demografije i useljeništva putem Prijavitelja.

**II. Izjava o partnerstvu [ako je primjenjivo]**

Potpisom ove Izjave osobno i u ime Partnera potvrđujem:

a) da će Partner potpisati sporazum o partnerstvu u ime partnerstva;

b) u slučaju odabira projektnog prijedloga za financiranje Partner će aktivno sudjelovati u provedbi projekta;

c) Partner je odgovoran prema Prijavitelju za provedbu projekta i obvezuje se da će ga provoditi u skladu sa svim važećim propisima;

d) Prijavitelj će uz pomoć Partnera koordinirati odnosno organizirati provedbu projekta i izvještavati o provedbi;

e) Partner će poštovati načela dobrog partnerstva.

**Pod materijalnom i kaznenom odgovornošću**, u svoje ime i u ime Partnera potvrđujem da sam kao Partner i *kao osoba po zakonu ovlaštena za zastupanje Partnera* svjestan da će se **u slučaju davanja lažne izjave** ili **lažnih podataka** primijeniti odgovarajuće mjere.

Partner:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ime i prezime ovlaštene osobe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Funkcija:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum i mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis: \_\_\_\_\_\_\_\_\_\_\_\_\_\_\_\_\_\_\_\_\_ i pečat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_